《京口石松庵晓望大江》
清代·范缵

岩窗旅枕每晨兴，残月余光树几层。露鸟乍惊邻院鼓，晓船犹带过江镫。

天留一水陪行客，秋借青山住老僧。遥望海门初日起，微微波面白云蒸。

作者简介：清江苏娄县人，字武功，号笏溪。太学生，博学强记，于书无所不窥。工诗书，善画山水。凡乞画者例酬一棉衣，每岁积数十袭，待冬月施贫者。有《四香楼集》、《四香楼词钞》。